《江上有怀》
唐代·王適

湛湛江水见底清，荷花莲子傍江生。采莲将欲寄同心，

秋风落花空复情。棹歌数曲如有待，正见明月度东海。

海上云尽月苍苍，万里分辉满洛阳。洛阳闺阁夜何央，

蛾眉婵娟断人肠。寂寥金屏空自掩，青荧银烛不生光。

应怜水宿洞庭子，今夕迢遥天一方。

作者简介：王适唐人，卒于公元814年，生年不详。韩愈为其做墓志铭《试大理评事王君墓志铭》。详述其生平事迹。其中，尤以其“骗婚”经历为世人乐道。